**Игра**

Маја и Ивана су у соби. Играју се луткама. Мајина лутка има зелену хаљину. Иванина лутка има црвену сукњу и жуту кошуљу. Мама је у продавници, а тата припрема доручак. После доручка сви ће да крену у шетњу. Њихов мачак Рони остаће да чува кућу.

1. Где је мама? 2. Шта ради тата? 3. Где ће сви да крену након доручка?

**Јеж код фризера**

Позвао меда јежа у суботу на рођендан. Јеж је имао неуредне бодље. Није волео да буде неуредан. Одлучио је да оде код лисицe. Лисица је била шумска фризерка. Јеж је замоли да га ошиша. Лисица је узела маказе и ошиша јежа. Затим му је бодље намазала чичковим уљем. Добро их je почешљала. Јежева фризура била је готова. Јеж је био задовољан изгледом. Платио је лисици и пође на рођендан.

4. Ко је главни лик ове приче? 5. Где се прича дешава? 6. Ко је славио рођендан? 7. Ко је ошишао јежа?

**Прехлађени Марко**

Марко се разболео. Јако га боли глава и грло. Мора ићи код лекара. Лекар ће га прегледати и даће му сируп.

Након пет дана може да иде у школу.

8. Шта боли Марка? 9. Шта ће му лекар дати? 10. Након колико дана ће ићи у школу?

**Тигар**

Тигар настањује Кину, Тајланд, Индију, а некада је био распрострањен у читавој јужној Азији. Најчешће живи уз водене токове, густо обрасле жбуњем и шумом. Спада у породицу мачака. Тело му је прекривено црвенкастожутом длаком са попречним пругама. Реп има црне прстенове, а на врху је таман. Једе све што може да улови. У лову се тихо и опрезно креће, лови из заседе. Живи усамљено.

11. Где су тигрови распрострањени? 12. У коју породицу спада тигар? 13. Чиме се тигрови хране?

**Шарко**

Младен има пса. Зове се Шарко. Шарко воли игру. У врту је опазио јежа. Јеж има оштре бодље. Шарко то није знао. Хтео је мало да се поиграти. Гурнуо је јежа њушком. Бодље су га уболе. Зацвилио је и побегао из врта.

14. Кога је Шарко опазио у врту? 15. Што Шарко није знао? 16. Зашто је Шарко побегао ?

**Нова година**

Марија, Јасмина, Петар и Тома су заједно славили Нову годину. Провели су заједно три дивна дана. Сваки дан су се играли и санкали по цео дан. Увече су деца отварала новогодишње поклоне и гледали су телевизијски програм. Првог јануара деца су била на дечијем сајму.

17. Колико дана су провели заједно? 18. Где су деца била првог јануара?

**Мој хоби**

Ја се зовем Марија. Имам 10 година. Имам пуно хобија. У слободно време читам књиге и слушам музику. У петак играм тенис, у среду идем у Музичку школу. Волим шминкам луткице. Обожавам пливање и одбојку.

19. Шта ради Марија у слободно време? 20. Шта тренира? 21. Које спортове Марија обожава?

**У позоришту**

Карте за позориште се купују најмање неколико дана унапред. Некада је одлазак у позориште била права свечаност. Мушкарац је облачио смокинг, а његова жена коктел-хаљину. Данас то није случај, осим у појединим „гала“ приликама. Млади чак долазе у фармеркама и излизаним јакнама. Пожељно је доћи у најбољем оделу, под условом да није сувише светло и да није тренерка. За позориште се користи благ и дискретан парфем. Бити покретна изложба накита уопште није препоручљиво. Шешир се оставља на гардероби. Кашњење у биоскоп не спада у пристојно понашање, али кашњење на позоришну представу, оперу, балет или концерт спада у озбиљно кршење бонтона. Подићи цео ред да би се дошло до свог места, уз успутно извињавање, поздрављање, саплитање и презнојавање, узнемириће читаву салу, па и глумце на сцени. Како се понашати у току представе? Као прво и основно, сви ти људи око вас нису дошли да уживају у шуштању ваших кесица са бомбонама и чоколадама, већ у уметничком делу. Осим јела, у току представе није дозвољен ни разговор. Зевање, кијање, кашљање и шмркање такође спадају у листу непожељног понашања у току представе. Излазак пре завршетка представе такође није лепо понашање. Боље би вам било да се опустите и останете на свом седишту до потпуног престанка рада глумаца. Хвала!

22. Шта се облачи у позоришту? 23. Како се треба понашати у позоришту?

**Зечићи**

У зору је мајка помиловала своја три зечића и рекла: - Одох да тражим хране. Када је прошло подне, један зечић је плачним гласом рекао: - Гладан сам као вук. Други зечић се жалио: - Жедан сам. Дајте ми воде. Трећи зечић није био тужан. Отрчао је хитро у башту и донео шаргарепе. Затим је отрчао на извор по воду. Зечићи више нису били ни гладни ни жедни.

24. На шта су се жалили зечићи? 25. Шта је учинио трећи зец? 26. Опиши зеца као животињу у 2 реченице.

**Спортисти**

Тома и Гога су послали писмо Ристи. У писму су му написали: – Постали смо спортисти. Имамо лопту и у тиму смо. Шутирали смо по осам пута. Постигли смо три гола. Петар и Гаша су се шетали зоолошким вртом.

27. Ко је постао спортиста? 28. Колико голова је постигнуто? 29. Ко је посетио зоо-врт?

**Бубамара**

Бубамара је летела око дрвета. Одједном је дунуо јак ветар. Грубо је носио малу бубамару, као опасан змај. После пар минута, Вељко је угледао и спасао од ветра. Спустио је полако на свој балон.

30. Ко је спасао бубамару? 31. На који начин ју је Вељко спасао? 32. Које боје све може бити бубамара?

**Хлеб**

Да сам чаробни пекар умесио бих огроман хлеб. Хлеб велики, велики, хлеб који би нарастао до звезда. Хлеб од којега би свак био сит. Хлеб бео, мек и топао, хлеб жут као злато. Тако би замирисао да би привукао све малишане света.

33. Шта би волео овај дечак да буде кад порасте? 34. О чему дечак машта?

**Непозната особа**

 Рано јутрос је зазвонио телефон. Јавила сам се ја, јер сам била сама код куће. Ту је био само још мој папагај Фића. „Хало“, рекла сам, а непознат глас ме је некако у фрци упитао: „Ко си ти?“„Добар дан. Ја сам Ивана Јефтић. Ко сте ви и кога тражите?“, питала сам. „Дај ми маму“, женски глас је узвикнуо. „Извините госпођо, али било би фино да се прво представите“, рекла сам, „ја не дајем информације непознатим особама.“. Тада се веза прекинула, а ја сам отворила моју фиоку и мој кофер и почела да пакујем ствари јер сутра путујем на Крф.

35. Коме се јавила Ивана? 36. Зашто је непозната особа прекинула разговор?